Lesbia Urquía

Lesbia Yaneth Urquía (Marcala, La Paz, Honduras, 1967 – 2016ko uztailaren 6a) Hondurasko giza eskubideen aldeko ekintzailea eta ingurumenaren defendatzailea izan zen.

 Ibilbidea 
Hondurasko Herri Erakunde eta Indigenen Kontseilu Zibikoko (Copinh) buruzagi komunitario bat izan zen, Berta Cáceres kide zuen erakunde berekoa. Ibaien pribatizazioen aurka zegoen, desbideratu egiten dituztelako eta komunitate indigenei ura emateari uzten dietelako. Gainera, presek eremu horietako baso-soiltzea sustatzen dute, eta lur horietako florari eta faunari eragiten diete. La Pazen nazioarteko inbertitzaileen presa hidroelektriko baten eraikuntzaren aurka borrokatu zuen. Lenkek uste zuten presek eragina izango zutela ura, janaria eta medikuntzarako materialak eskuratzean, eta, beraz, haien bizimodu tradizionala arriskuan jarriko zela. Presa hori eraikitzeak Gualcarque ibaiak ura emateari uztea eragin zuen.

2016ko uztailaren 6an, haren gorpua aurkitu zuten Marcala hirian, zabortegitik gertu. Bi sikariok hil zuten buruan egindako matxete-kolpe batez. Kontseiluak gobernuari egotzi zion heriotzaren erantzukizuna, bereziki Alderdi Nazionaleko presidenteari eta haren senarrari. 2006 eta 2016 artean 114 aktibista ekologista hil zirela kalkulatzen da Hondurasen.

Urquíak hiru seme-alaba eta 49 urte zituen hil zutenean.

 Ikus gainera 

 Blanca Jeannette Kawas
 Berta Cáceres
 Margarita Murillo

 Erreferentziak 

 Kanpo estekak 

 COPINH

Kategoria:Emakume aktibistak
Kategoria:Emakume ekologistak
Kategoria:Giza eskubideen aldeko ekintzaileak
Kategoria:Indigenen eskubideen aldeko ekintzaileak
Kategoria:2016ko hilketak
Kategoria:XX. mendeko emakumeak
Kategoria:XXI. mendeko emakumeak
Kategoria:Ekologista erailak